# Suecs de Finlàndia

Els suecs de Finlàndia són una minoria lingüística de Finlàndia. Són, aproximadament, uns 265.000 al continent i 25.000 a les illes Åland, on són la majoria de la població. Un terç dels suecs de Finlàndia, però, són bilingües amb el finès; alhora, potser uns 600.000 finlandesos són bilingües amb el suec.

## Distribució

Habiten principalment a Österbotten/Pohjanmaa, a la regió d'Ostrobòtnia, a l'oest de l'arxipèlag de Turku/Åbo i a la ciutat de Turku (Åbo) (Turun ja Porin lääni/Åbo och Björneborgs län) a la regió de Finlàndia Pròpia. També n'hi ha a la ciutat de Hèlsinki (Helsingfors) i la regió d'Uusimaa (Nyland).
Representen, aproximadament, el 5,8% de la població de Finlàndia. El seu nombre ha baixat en els darrers anys, principalment per l'emigració. Segons dades del 1995, n'hi havia 294.664, repartits, per territoris:
* A Uusimaa (Nyland), uns 137.595 (el 10,4% de la població)
* A Vaasa (Vasa), uns 100.005 (el 22,3% de la població)
* A Turku i Pori (Åbo och Björneborg) uns 27.257 (el 3,9% de la població)
* A les illes Åland, 23.732 (el 94,2% de la població de les illes)
Hi ha el Partit Popular Suec (Svenska Folkspartiet), que obté regularment uns 12 diputats a la dieta finlandesa. No és present a les illes Åland, que tenen el seu propi sistema de partits.

## Estatut legal

Segons l'article 14 de la constitució finlandesa, suec i finès són llengües reconegudes oficialment i l'Estat en garanteix l'ús i l'ensenyament. En totes dues es publicaran les lleis i es farà la instrucció militar.
Per la Språklag 1.6.1922/148 es garanteix l'ús oficial i en l'ensenyament del suec. Per zones, hi ha 26 municipis monolingües suecs (16 a Åland) i 39 de bilingües (22 amb majoria sueca i 17 amb majoria finesa).

## Demografia

* 9% de la població suecòfona de Finlàndia viu a les illes Åland
* 6% viu en ciutats i municipis oficialment suecòfons de la Finlàndia continental
* 35% viu en ciutats i municipis oficialment bilingües on els suecs són majoria
* 44% viu en ciutats i municipis oficialment bilingües on els suecs són minoria
* 6% viu en ciutats i municipis on només es parla finès.
Percentatge dels suecs de Finlàndia dins la població total finlandesa :
| Any | Percentatge |
| 1610 | 17,5% |
| 1749 | 16,3% |
| 1815 | 14,6% |
| 1880 | 14,3% |
| 1900 | 12,9% |
| 1920 | 11,0% |
| 1940 | 9,5% |
| 1960 | 7,4% |
| 1980 | 6,3% |
| 2003 | 5,6% |

## Suecs de Finlàndia il·lustres

Suecofinlandesos :
| N. | Nom i llinatges | Activitat | M. |
| 1937 | Claes Anderson | ex ministre | 2019 |
| 1837 | Alexandra Frosterus-Såltin | artista | 1916 |
| 1914 | Tove Jansson | il·lustradora | 2001 |
| 1867 | Carl Gustaf Emil Mannerheim | ex president | 1951 |
| 1865 | Jean Sibelius | compositor | 1957 |
| 1969 | Linus Torvalds | informàtic | |
| 1962 | Michael Widenius | informàtic | |
* Frosterus-Såltin (1837-1916)
* Jean Sibelius (1865-1957)
* G. Mannerheim (1867-1951)
* Claes Anderson (1937-2019)
* Linus Torvalds (n. 1969)
* Michael Widenius

## Enllaços externs

* Suec a Finlàndia Arxivat 2004-10-09 a Wayback Machine. (anglès)
* Societat de Literatura Sueca a Finlàndia (suec)
* Departament Suec de l'Institut de Recerda per a Llengües de Finlàndia Arxivat 2007-09-30 a Wayback Machine. (suec)